Title: Kan det fikses?
Subtitle: hvordan Norge kan bli et reparatørsamfunn
Description: Har du ringt til en vaskemaskinreparatør og fått beskjed om at det ikke lønner seg å reparere? Har du prøvd å finne noen som kan fikse brødristeren din og irritert deg over at du til slutt måtte kjøpe en ny? Har du lurt på hvorfor sko slites raskere enn før og hvorfor sykkellykter går så fort i stykker? Reparatørene i Norge er undervurdert og oversett. De passer ikke inn i dagens økonomiske system, der flere og flere av tingene vi omgir oss med, ikke er produsert for å vare. I denne boka kommer skomakeren i Flekkefjord, hvitevarereparatøren på Askøy, mobilfikseren på Hamar og sydama i Kristiansand til orde. Reparatørene skryter ikke, reklamerer sjelden og fører ikke klimaregnskap. De jobber ofte i bortgjemte lokaler, og mange av dem uorganisert og underbetalt. Men sånn trenger det ikke å være. Dette er historien om hvordan vi kan forvandle sløselandet Norge til et reparatørsamfunn.